62017TO0529_INF
Digriet tal-Qorti Ġenerali (It-Tmien Awla) tat‑22 ta’ Jannar 2025 – Blasi Gómez et vs SRB
(Kawża T-529/17) (
1
)
“Rikors għal annullament – Politika ekonomika u monetarja – Mekkaniżmu uniku ta’ riżoluzzjoni tal-istituzzjonijiet ta’ kreditu u ta’ ċerti impriżi ta’ investiment – Skema ta’ riżoluzzjoni fir-rigward ta’ Banco Popular Español – Att li ma jistax jiġi kkontestat – Inammissibbiltà manifesta”
Rikors għal annullament – Atti li jistgħu jiġu kkontestati – Kunċett – Atti li jipproduċu effetti legali vinkolanti – Atti preparatorji – Deċiżjoni ta’ adozzjoni ta’ skema ta’ riżoluzzjoni mill-Bord Uniku ta’ Riżoluzzjoni (SRB) – Dħul fis-seħħ – Assenza ta’ produzzjoni ta’ effetti legali vinkolanti – Esklużjoni
(Artikolu 263 TFUE; Regolament tal-Parlament Ewropew u tal-Kunsill Nru 806/2014, Artikolu 18(1) sa (8) u Artikolu 30(1) u (2)
(ara l-punti 13 u 14)
Dispożittiv
1)
Ir-rikors huwa miċħud bħala manifestament inammissibbli.
2)
Ma hemmx lok li tingħata deċiżjoni dwar it-talbiet ta’ intervent tar-Renju ta’ Spanja, tal-Kummissjoni Ewropea, ta’ Banco Santander, SA u ta’ Banco Popular Español, SA kif ukoll ta’ Construcciones Castadón, SL u l-persuni fiżiċi u ġuridiċi l-oħra li isimhom jidher fl-anness.
3)
Carlos Blasi Gómez, María Dolores Cruells Torelló u l-Asociación Independiente de Afectados por el Popular (AIAP) huma kkundannati jbatu l-ispejjeż tagħhom kif ukoll dawk sostnuti mill-Bord Uniku ta’ Riżoluzzjoni (SRB).
4)
Ir-Renju ta’ Spanja u l-Kummissjoni għandhom ibatu l-ispejjeż tagħhom stess relatati mat-talbiet għal intervent.
5)
Banco Santander għandu jbati l-ispejjeż tiegħu kif ukoll dawk sostnuti minn Banco Popular Español relatati mat-talbiet ta’ intervent.
6)
Construcciones Castadón, SL u l-persuni fiżiċi u ġuridiċi l-oħra li isimhom jidher fl-anness għandhom ibatu l-ispejjeż proprji tagħhom relatati mat-talbiet tagħhom ta’ intervent.
(
1
)	ĠU C 369, 30.10.2017.